Na osnovu čl. 34 i 43 Odluke o osnivanju Etičke komisije za lokalne službenike i namještenike opštine Tuzi („Sl.list CG – opštinski propisi br.48/20), Odbor za izbor i imenovanja Skupštine opštine Tuzi,**objavljuje :**

**J A V N I   P O Z I V**

**za predlaganje kandidata za predsjednika i članove Etičke komisije za**  **lokalne službenike i namještenike opštine Tuzi**

**Pravo predlaganja kandidata imaju:** mjesne zajednice,privredna društva,organi uprave i službe opštine Tuzi,organi državne uprave,sindikalne organizacije,javne ustanove,udruženja,strukovne komore,nevladine organizacije i drugi subjekti.

**Za člana Etičke komisije može biti izabrano lice**koje je državljanin Crne Gore sa prebivalištem u opštini Tuzi koji posjeduje visoke etičke vrijednosti i uživa ugled i poštovanje u svojoj sredini.

**Za člana Etičke komisije bira se po jedan predstavnik:**

**-**zaposlenih u organima uprave ili službi opštine Tuzi,

-Sindikalne organizacije organa uprave opštine Tuzi,

-Sindikalne organizacije zaposlenih u javnim službama,

-nevladinih organizacija i

-gradjana.

Kandidati za članove Etičke komisije moraju imati VII1 stepen kvalifikacije obrazovanja,osim kandidata iz reda gradjana.

Kandidat za člana Etičke komisije koji se bira iz reda zaposlenih u organima lokalne uprave ili službi mora imati pravni fakultet.

**Za člana Etičke komisije ne može biti izabrano lice koje je:** odbornik,lokalni funkcioner,rukovodeća lica u upravi,direktori javnih službi,članovi disciplinske komisije u upravi i javnim službama,funkcioneri političkih stranaka (predsjednici stranaka,članovi predsjedništva,njihovi zamjenici,članovi izvršnih i glavnih odbora i drugi stranački funkcioneri),lica protiv kojih se vodi krivični postupak ili koja se nalaze u kaznenoj evidenciji,lica koja su bračni drugovi ili su u krvnom srodstvu bez obzira na stepen srodstva sa gore navedenim licima koja ne mogu biti izabrana za člana Etičke komisije.

Predlog kandidata sadrži obrazloženje sa podacima koji ukazuju na visoke etičke vrijednosti i ugled kandidata.

Uz predlog kandidata podnosi se:

-uvjerenje da se kandidat ne nalazi u kaznenoj evidenciji i da se protiv njega ne vodi krivični postupak,

-pisanu saglasnost kandidata sa predlogom,

-uvjerenje o prebivalištu.

            Predlozi se dostavljaju **Odboru za izbor i imenovanja Skupštine Opštine Tuzi u roku od 30 dana od dana objavljivanja Javnog poziva.**

Broj: 02-030/21-1150

Tuzi,01.02. 2021. godine

**SKUPŠTINA OPŠTINE TUZI**

**ODBOR ZA IZBOR I IMENOVANJA**